Charles Babbage

Matamaiticeoir, fealsamh, innealtóir meicniúil agus ceannródaí ríomheolaíochta a saolaíodh i Walworth, Londain, ab ea Charles Babbage (26 Nollaig 1791 – 18 Deireadh Fómhair 1871). 

Rinne sé taighde ar theoiric na logartam. Tá aithne air mar cheann de cheannródaithe agus de bhunaitheoirí na ríomheolaíochta. 
clé|mion|266x266px|inchinn Babbage ... leath di i bpróca sa Mhúsaem Eolaíochta i Londain.
Thóg Babbage leagan beag dá dhearadh le haghaidh inneall difríochta - réamhtheachtaire an ríomhaire - agus cheap sé córas cláraithe chuige sna 1820idí. Fuair sé airgead ó rialtas na Breataine ó 1823 chun a thaighde a thabhairt chun cinn ach níor éirigh leis inneall iomlán a chur le chéile agus d'éirigh an rialtas as an tionscadal a mhaoiniú sa bhliain 1842. Faoin am sin bhí Babbage ag díriú isteach ar inneall anailíseach a chruthú a chuirfeadh an t-inneall difríochta as feidhm. Bhí go leor suimeanna eile aige le linn a shaoil agus bhí aithne air i saol sóisialta Londain mar gheall ar a leagan féin den soirée eolaíochta a reachtáladh, smaoineamh a thóg sé isteach ón Fhrainc.

Bhuail cliseadh duánach é, agus fuair sé bás ar 18 Deireadh Fómhair 1871 in aois 79 dó. Cuireadh leath dá inchinn ar taispeáint i gColáiste Ríoga na Máinlianna i Londain agus tá an leath eile di fós le feiceáil sa Mhúsaem Eolaíochta i Londain. 

mion|177x177px|An "Difference Engine #2", i músaem i Londain.|clé 
Sa bhliain 1991, thóg an Músaem Eolaíochta i Londain "Inneall Difríochta Uimhir 2", leagan lánscála dá mheaisín ríomhaithe de réir na mbundearthaí ó 1847. Taispeánadh go n-oibreodh meaisín bunaithe ar phleananna Bhabbage dá dtógfaí é sa 19ú haois.

 Féach freisin 
 Inneall anailíseach
 Inneall difríochta

 Tagairtí 

Catagóir:Daoine a rugadh i 1791
Catagóir:Básanna i 1871
Catagóir:Alumni Ollscoil Cambridge
Catagóir:Ceapadóirí Sasanacha
Catagóir:Daoine as Londain
Catagóir:Eolaithe ríomhaireachta
Catagóir:Fealsúna Sasanacha
Catagóir:Fir
Catagóir:Innealtóirí Sasanacha
Catagóir:Matamaiticeoirí Sasanacha
Catagóir:Protastúnaigh
Catagóir:Ré Victeoiriach